

**ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น**

**สำหรับตำแหน่งผู้บริหารขององค์การบริหารส่วนตำบลเขาพระทอง**

**เรื่อง แก้ไขประกาศรับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น**

**สำหรับตำแหน่งผู้บริหาร ตำแหน่งหัวหน้าสำนักปลัดองค์การบริหารส่วนตำบล ระดับ 7 (นักบริหารงานทั่วไป 7)**

.....................................................................

ตามที่องค์การบริหารส่วนตำบลเขาพระทอง โดยคณะกรรมการคัดเลือกพนักงานส่วนตำบลเพื่อแต่งตั้ง

ให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลเขาพระทอง ได้มีประกาศ ลงวันที่ 16 เมษายน 2558 เรื่อง รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหาร ตำแหน่งหัวหน้าสำนักปลัดองค์การบริหารส่วนตำบล ระดับ 7 (นักบริหารงานทั่วไป 7) โดยรับสมัครคัดเลือกฯ ระหว่างวันที่ 28 เมษายน 2558 ถึงวันที่ 20 พฤษภาคม 2558 นั้น

เพื่อให้การดำเนินการคัดเลือกพนักงานส่วนตำบลเพื่อเลื่อนระดับที่สูงขึ้นสำหรับตำแหน่งผู้บริหารขององค์การบริหารส่วนตำบล ตำแหน่ง หัวหน้าสำนักปลัดองค์การบริหารส่วนตำบล ระดับ ๗ (นักบริหารงานทั่วไป ๗) เป็นไปด้วยความถูกต้อง เรียบร้อย จึงขอแก้ไขประกาศรับสมัครคัดเลือกฯดังกล่าว โดยยกเลิกข้อความและใช้ข้อความดังต่อไปนี้แทน

**ข้อ ๔ การรับสมัครคัดเลือก และสถานที่รับสมัครคัดเลือก แก้ไขเป็น**

ให้ผู้มีสิทธิเข้าสมัครคัดเลือก ยื่นใบสมัครเข้ารับการคัดเลือกด้วยตนเอง (เอกสารหมายเลข ๑) แนบท้ายประกาศ พร้อมหลักฐานตามข้อ ๕ ข้อมูลบุคคล (เอกสารหมายเลข ๒) แนบท้ายประกาศ และหนังสือรับรองจากหน่วยงานที่ตนสังกัดอยู่ว่ามีคุณสมบัติครบถ้วนตามที่กำหนดในประกาศนี้ และยินยอมให้มาสมัครเข้ารับการคัดเลือก (เอกสารหมายเลข ๔) แนบท้ายประกาศ โดยสมัครเข้ารับการคัดเลือกได้ ณ ที่ทำการองค์การบริหารส่วนตำบลเขาพระทอง อำเภอชะอวด จังหวัดนครศรีธรรมราช **ตั้งแต่วันที่ 28 เมษายน ๒๕๕8 ถึงวันที่ 21 พฤษภาคม ๒๕๕8** (เว้นวันหยุดราชการ) และสามารถสอบถามรายละเอียดได้ที่ โทรศัพท์ ๐๗๕-476-289 ในวัน และเวลาราชการ

จึงประกาศมาเพื่อทราบโดยทั่วกัน

ประกาศ ณ วันที่ 23 เมษายน พ.ศ. ๒๕๕8

(นายสมยศ หนูหนอง)

ผู้ทรงคุณวุฒิในคณะกรรมการพนักงานส่วนตำบลจังหวัดนครศรีธรรมราช

ประธานคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น

สำหรับตำแหน่งผู้บริหารขององค์การบริหารส่วนตำบลเขาพระทอง